Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                 sekcia vládnej legislatívy

 

Na rokovanie vlády SR
dňa 15. marca 2006
K materiálu č. 4343/2006
K bodu č. 

 
S T A N O V I S K O
k návrhu na uzavretie Tretieho dodatkového protokolu k Ženevským Dohovorom z 12. augusta 1949 týkajúceho sa prijatia dodatkového rozoznávacieho znaku

 
I.
 
       Návrh na uzavretie Tretieho dodatkového protokolu k Ženevským Dohovorom z 12. augusta 1949 týkajúceho sa prijatia dodatkového rozoznávacieho znaku  predkladá na rokovanie vlády Slovenskej republiky minister zahraničných vecí Slovenskej republiky Eduard Kukan ako iniciatívny návrh.

II.
 
Účelom protokolu, ktorý predkladá ministerstvo zahraničných vecí na rokovanie vlády, je umožniť národným spoločnostiam používanie ďalšieho rozoznávacieho znaku na účely ochrany zdravotníckych jednotiek a zdravotníckych prepravných prostriedkov alebo zdravotníckeho a duchovného personálu, zariadení alebo zásielok.  Ide o rozoznávací znak, ktorý je uvedený v prílohe protokolu, tzv. červený kryštál. 
 
III.
 
     Predkladaný protokol má charakter prezidentskej medzinárodnej zmluvy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 
 
IV.
 
     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na uzavretie Tretieho dodatkového protokolu k Ženevským Dohovorom z 12. augusta 1949 týkajúceho sa prijatia dodatkového rozoznávacieho znaku  v predloženom znení   schváliť.

V Bratislave 10. marca 2006
Vypracoval: Martin Hatala

 

 
 
                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy